Legal Document

Category: 17

Text:
24. ΝΟΜΟΣ 5527 της 9/22 Ιουν. 1932 Περί τροποποιήσεως και συμπληρώσεως των περί κατασκευής και συντηρήσεως οδών κειμένων διατάξεων. Άρθρ.1-5.(Τροποποιούνται τα άρθρ. 10, 13 και 14 Π.Δ. 25 Νοεμ. 1929). Άρθρ.6.-(Τροποποιείται το άρθρον 3 του Νόμ. 5000/1931). Άρθρ.7.-Εν περιπτώσει ιδρύσεως ειδικού Ταμείου Επαρχιακής Οδοποιΐας εν Επαρχία κατά τας ισχυούσας διατάξεις ως και τας του παρόντος Νόμου η περιουσία του Ταμείου του Νομού, εξ ου απεσπάσθη το ιδρυόμενον, κατανέμεται μεταξύ τούτου και του ιδρυθέντος, αναλόγως του πληθυσμού και του συνόλου του μήκους, του εις την περιφέρειαν εκάστου των Ταμείων τούτων υπαγομένου δικτύου Επαρχιακών οδών, δι’ αποφάσεως του Υπουργού της Συγκοινωνίας. Άρθρ.8.-(Τροποποιείται το άρθρ. 8 Ν. 5000/ 1931). Άρθρ.9.-«1.Εντός έξ μηνών από της ισχύος του παρόντος αι καθωρισμέναι κατά τα μέχρι τούδε εκδοθέντα σχετικά Π.Δ/τα κατευθύνσεις Εθνικών και Επαρχιακών οδών δύνανται να τροποποιηθώσι καθ’ ό,τι αφορά τας διαδρομάς, μήκη και αφετηρίας των, δι’ ομοίων Δ/των εκδιδομένων προτάσει του Υπουργού Συγκοινωνίας, κατόπιν γνωμοδοτήσεως του Συμβουλίου των Δημοσίων Έργων και εγκρίσεως του Υπουργικού Συμβουλίου. Καθ’ όμοιον τρόπον δύναται ν’ αναγνωρισθή και νέα επαρχιακή οδός, πληρούσα τους υπό των κειμένων διατάξεων ταχθέντας όρους δια τον χαρακτηρισμόν οδού τινος ως επαρχιακής. Σελ. 572 Συμφώνως τω άρθρ. 1 του Ν. 5987/1934 η ως άνω προθεσμία των έξ μηνών παρατείνεται επί 14 εισέτι μήνας από 6 Μαρτ. 1933. 2.Τμήματα Εθνικών οδών χαρακτηρισθέντα ως επαρχιακαί οδοί, επειδή αντ’ αυτών έτερα τμήματα εχαρακτηρίσθησαν ως εθνικαί οδοί, δύνανται προσωρινώς και μέχρι κατασκευής των νέων τούτων τμημάτων να συντηρώνται ως εθνικαί οδοί». Το άρθρ. 9 αντικατεστάθη ως άνω δια του άρθρ. 2 του Ν.Δ 5636/1932. Άρθρ.10.(Αναφέρεται εις το καταργηθέν Π.Δ. 13 Σεπτ. 1929 περί οργανισμού της Υπηρεσίας Δημοσίων Έργων βλ. σελ. 8). Άρθρ.11.-Επιτρέπεται η δια Δ/τος κωδικοποίησις των διατάξεων του παρόντος μετά των τοιούτων των υπ’ αριθ. 4503, 5000 και 5247 νόμων, μεταβαλλομένης εν ανάγκη της σειράς των άρθρων, εδαφίων ή παραγράφων, άνευ όμως αλλοιώσεως της εννοίας του κειμένου ή προσθήκης νέων λέξεων. 23.Ζ.α.23-24 Κατασκευή και Συντήρηση Οδών